open-index/open-wikipedia-markdown huggingface dataset:
Empires

**Empires** on VNV Nationin kolmas albumi, joka julkaistiin 25. lokakuuta 1999. Albumilta julkaistiin singlet Darkangel ja Standing.

## Nauhoitus
Praise the Fallen albumin jälkeen VNV Nation aloitti uuden albumin tekemisen eurooppalaisen levy-yhtiön Dependentin ja uuden amerikkalaisen kumppanin Metropolis Recordsin kanssa. Etukäteen julkaistut singlet Darkangel ja Standing tekivät albumista Metropolis Recordsin vuoden 2000 odotetuimmista julkaisuista. Yhtyeen laulaja Ronan Harris kertoi albumin konseptista, *"Ihmiset tai ihmisryhmät ja heitäkin isommat ryhmät ihmisiä koioivat imperiumin toimintatavat yrittäessään säilyttää oman pienen ryhmänsä statuksen, jonka he ovat rakentaneet ympärilleen."* 

Ronan Harrisin mukaan Empires-albumin tekeminen oli hyvin tunneperäinen ja energiaa vievä kokemus. Saatuaan albumin valmiiksi hän oli kuitenkin hyvin tyytyväinen. Hänen mukaansa Judgement-albumin tekeminen aikaansai samanlaisia tunteita.

## Saavutukset
Empires nousi Saksan vaihtoehtoisen musiikin listan Deutsche Alternative Chartsin (DAC) ykköseksi ja pysyi siellä seitsemän viikon ajan. Albumi nimitettiin myös DAC:in vuoden 1999 albumiksi. Albumin kaksi singleä saavuttivat myös ykkössijan DAC:in singlelistall. "Darkangel" piti ykkösijaa viiden viikon ajan vuoden 1999 puolivälissä ja "Standing" oli ykkössijalla kahdeksan viikon ajan vuoden 2000 alussa. Kahdeksan viikkoa on pisin aika minkä single voi olla DAC:n singlelistan ykkössijalla. Standing voitti myös Saksan vaihtoehtoisen musiikkipalkinnon German Alternative Music Awardin parhaiten menestyneen singlen palkinnon. Standing on myös DAC:in singlelistan kaikkien aikojen menestynein single Chemical Brothersin kanssa.

*Standing* singlestä julkaistiin myös rajoitettu versio nimellä "Standing / Burning Empires", joka sisälsi vaihtoehtoisia versioita ja remiksejä *Empires* albumilta. Tämä levy on yksi VNV Nationin harvinaisuuksista.

Ronan Harris kertoi haastattelussa että *Empires*-albumia myytiin Saksassa 15&nbsp;000 kappaletta. Tätä hän pitää hyvän lukuna.

*Empires* oli Covenantin *United States of Mind* ja Apoptygma Berzerkin *Welcome To Earth* -albumien ohella ensimmäisiä albumeja johon viitattiin futurepop-termillä. Ronan Harriksen mielestä skene oli jymähtänyt paikoilleen ja ei enää saanut vaikutteita ulkopuolelta. Kaikki kolme yhtyettä yrittivät saada vaikutteita muuntyylisestä musiikista.

## Kappaleet
# 
# 
# 
# 
# 
# 
# 
# 
# 
# 

Ronan Harrisin mukaan *Savior* kappale ei viittaa uskontoon, vaikka siinä viitataankin suoraan jumalaan. Hänen mukaansa sanaa käytetään metaforana.

Ronan Harris kertoo pitävänsä vieläkin Darkangelin ja Standingin esittämisestä livenä.
## Singlet

## Kokoonpano
* Ronan Harris – elektroniikka, sanoitus, laulu
* Mark Jackson – rummut

## Lähteet
Virtasalmen kirkko

**Virtasalmen kirkko** on Pieksämäen Virtasalmella sijaitseva evankelis-luterilainen kirkko. Nykyinen kirkko on seurakunnan toinen kirkko ja se valmistui vuonna 1978 tulipalossa äitienpäivän aattona vuonna 1976 tuhoutuneen kirkon viereen.

Uuden kirkon seinissä on käytetty Virtasalmen Ankeleen kaivoksen dolomiittikalkkikiveä ja siinä on korkea paanukatto. Kirkon lattia on niinikään kalkkikiveä ja sitä on myös alttarissa ja saarnastuolissa. Kirkossa on 18-äänikertaiset Hans Heinrichin rakentamat urut. Hollantilaista valutyötä olevat kirkonkellot on sijoitettu erilliseen kellotapuliin. 

Virtasalmen ensimmäinen kirkko oli puinen päätytornillinen ristikirkko, joka oli vihitty käyttöön 20. elokuuta 1882. Kirkon oli suunnitellut arkkitehti Konstantin Kiseleff. Kirkko paloi 8. toukokuuta 1976 aamuyöllä, tulipalon syynä olivat vialliset sähköjohdot. Nykyisen kirkon pohjoispuolella on vanhan kirkon alttarisakaran kivijalka ja sen keskellä suihkukaivo.

Virtasalmen seurakunnasta tuli erillinen seurakunta vuonna 1894, sitä ennen vuodesta 1866 alkaen se oli ollut Pieksämäen rukoushuonekunta. Vanha kirkko oli peräisin tuolta ajalta.   

Tiedosto:Virtasalmi belfry.jpg|Kellotapuli.
Tiedosto:Virtasalmen kirkko 4.jpg|Kirkkosali nähtynä alttarilta.
Tiedosto:Virtasalmi former church remains.jpg|Entisen kirkon kivijalkaa ja risti.

## Lähteet

## Aiheesta muualla
Sotkamon Visa

**Sotkamon Visa** on sotkamolainen voimanoston erikoisseura. Seura on yksi tämän hetken Suomen parhaimmista voimanostoseuroista, josta todisteena ovat vuonna 2008 saavutettu voimanoston joukkuepistekisan "Voimamaljan" 2. sija, sekä vuoden 2009 joukkue-SM-kulta.

## Aiheesta muualla
*Sotkamon Visan viralliset sivut
Kirill Turovilainen

**Kirill Turovilainen** eli **Pyhä Kiril** (1130–1182) oli valkovenäläinen piispa joka eli 1100-luvulla. Hän oli saarnaaja, kirjailija ja teologi, ja hän oli itäslaavilaisen kirkon merkkihahmo. Valko-Venäjän ortodoksinen kirkko on kanonisoinut hänet.

Hän on varakkaasta perheestä ja oppinut mies. Häntä on pidetty raamatuntutkijana. Hän luopui perintöosuudestaan ja ryhtyi munkiksi. Hänen kirjoittamiaan teoksia on säilynyt halki vuosisatojen. Kun luostarielämä ei tuntunut riittävän haastavalta hän ryhtyi pylväspyhimykseksi, mutta myöhemmin hänestä tuli Turaun (Turov) piispa. Viimeiseet vuotensa hän omistautui kirjoittamaan hengellisistä asioista.

## Lähteet

## Aiheesta muualla
*Кирилл Туровский. [Собрание из 68 сочинений]. || По изд.: Мельнікаў А.А. Кірыл, епіскап Тураўскі. Жыццё, спадчына, светапогляд. 2-е выд., Мн., 2000. - Эл. версия: О.Лицкевич, 2002-2003.
*История Беларуси IX-XVIII веков. Первоисточники
Leoluca Orlando

**Leoluca Orlando **(s. 1. elokuuta 1947) italialainen poliitikko, joka palveli Palermon pormestarina 1985-1990 ja 1993-2000. Hänet tunnetaan parhaiten Sisilian mafian vastaisesta työstään.

Orlando istunut Euroopan parlamentissa vuosina 1995–1999 ja uudelleen vuodesta 2024 lähtien. Hän kuuluu Vihreät / Euroopan vapaa allianssi -ryhmään.

## Lähteet

## Aiheesta muualla
* Leoluca Orlandon sivusto (italiaksi)
Heidi Montag

**Heidi Blair Pratt** (o.s. Montag s. 15. syyskuuta 1986, Crested Butte, Colorado) on yhdysvaltalainen tosi-TV-esiintyjä (*[[The Hills]]*) ja pop-laulaja. Hän on parhaiten tullut tunnetuksi *[[The Hills]]* -tositelevisiosarjasta. Montag on naimisissa toisen *The Hills* -sarjan henkilön, Spencer Prattin kanssa. Montag ja Pratt tienasivat sarjan viimeisinä kahtena vuotena noin 3 miljoonaa dollaria ainoastaan tekemällä tosi-TV:tä, klubiavajaisia sekä valokuvauksia.

## Ura
Pratt on syntynyt Crested Buttessa, Coloradossa. Heidi tuli tunnetuksi tositelevisiosarjoista *[[Laguna Beach: The Real Orange County]]* ja *[[The Hills]]* The Hills sarjan aikana Pratt työskenteli  Bolthouse Productions nimisessä firmassa. The Hills sarjan jälkeen Pratt on osallistunut useampaan tosi-tv-sarjaan, sekä työskennellyt mallina ja laulajana. Hänen kappaleitaan ovat muun muassa Body Language ja No More, joissa on mukana myös Spencer Pratt. Vuonna 2010 ilmestyi Montagin ensimmäinen studioalbumi "Superficial", joka julkaistiin pelkästään iTunesissa. Montagin kuvia on julkaistu myös Playboy -lehdessä vuonna 2009.

## Yksityiselämä
Heidi Prattin perheeseen kuuluvat vanhemmat Darlene Egelhoff ent. Montag ja Bill Montag. Hänellä on myös kolme sisarusta: The Hills sarjasta tuttu Holly Montag, Sky Montag sekä isänsä uudesta avioliitosta Terri O'Haran kanssa syntynyt Eric O'Hara. Eric O'Hara kuoli tapaturmaisesti vuonna 2008 pudottuaan katolta. Heidin perheeseen kuuluu myös äidin uusi mies Tim Egelhoff.
Heidi seurusteli *The Hills* -sarjan alussa Jordan Eubanksin kanssa. Parin erottua Heidi tutustui Kristin Cavallarin kautta nykyiseen aviomieheensä Spencer Prattiin. Heidin ja Spencerin suhdetta seurattiin *The Hillsissä* ja se olikin yksi keskeisimmistä aiheista sarjassa. 
Heidi ja Spencer menivät kihloihin vuonna 2007 ja naimisiin myöhemmin vuonna 2008. 
Vuonna 2009 Heidi ja Spencer julkaisivat kirjan nimeltä *How to Be Famous: Our Guide to Looking the Part, Playing the Press, and Becoming a Tabloid Fixture*.  

Vuonna 2011 Pratt ilmoitti kirjoittavansa muistelman elämästään, sekä julkaisi EP levyn nimeltä *Dreams Come True*.
*Life & Style* -lehti uutisoi, että Montagille oli tehty useita rintojen suurennusleikkauksia, jotka kuitenkin haittasivat hänen liikunnallisia harrastuksiaan. Lokakuussa 2017 pariskunnalle syntyi poika. Lapsi on molempien ensimmäinen.

## Filmografia

## Diskografia

### Studioalbumit

### EP Levyt

## Lähteet
Björn Bjarnason

**Björn Bjarnason** (s. 14. marraskuuta 1944) on islantilainen Itsenäisyyspuolueen () poliitikko. Hän syntyi Reykjavíkissa ja opiskeli oikeustiedettä Islannin yliopistossa, josta valmistui vuonna 1971. Hänet valittiin 1991 maan parlamenttiin Alltingiin, jossa hän on istunut siitä lähtien.

Björn on sittemmin toiminut Islannin opetusministerinä 1995–2002 sekä oikeus- ja kirkon asiain ministerinä 2003–2009. Hän on myös osallistunut Bilderberg-kokouksiin ja työskennellyt toimittajana. Hänen isänsä Bjarni Benediktsson toimi aikoinaan Islannin pääministerinä. Hänen vaimonsa on viulisti Rut Ingólfsdóttir.

## Lähteet

## Aiheesta muualla
* Kotisivut 
* Björn Bjarnason Alltingin sivuilla
Jyväskylän Cityseurakunta

**Jyväskylän Cityseurakunta** on vuonna 2000 perustettu itsenäinen kristillinen paikallisseurakunta Jyväskylässä, joka ei ole osa mitään yksittäistä kirkkokuntaa. Seurakunta on hengeltään karismaattinen ja kuuluu tunnustuskuntiin sitoutumattomaan uuskarismaattisuuteen. Jyväskylän Cityseurakuntaa johtavat pastoripariskunta Esko ja Pirjo Valtanen yhdessä seurakunnan johtoryhmän kanssa. Jyväskylän Cityseurakunta kuuluu yhdistyspohjaisia seurakuntia tukevaan Seurakuntien yhteys -järjestöön.

## Historia
Jyväskylän Cityseurakunta syntyi osana laajempaa kansallista hengellistä uudistusliikehdintää, jonka yhteydessä Suomessa perustettiin 1990-luvulla ja 2000-luvulla joukko uusia itsenäisiä uuskarismaattisia seurakuntia, mukaan lukien City-seurakunnat. Valtaosa näistä seurakunnista syntyi helluntailiike-taustalta.

## Seurakunnan toiminta

Jyväskylän Cityseurakunnan mukaan tarkoituksena ei ole olla toimintakeskeinen seurakunta, vaan erityisesti näky-keskeinen seurakunta. Tämä tarkoittaa sitä, että toiminta itsessään ei ole seurakunnassa päämäärä, vaan toiminta on pikemminkin seurausta, siitä mitä Jumala haluaa seurakuntansa keskelle synnyttää.

## Katso myös
* Uskonto Jyväskylässä

## Aiheesta muualla
* Jyväskylän Cityseurakunta 
* Seurakuntien yhteys ry
Forstén

**Forstén**  tai **Forsten** on muun muassa seuraavien henkilöiden sukunimi:

* Aino Forsten (1885–1937), kansanedustaja
* Alma Forstén, o.s. Lönnroth (1858–1931), Marttajärjestön johtohenkilö, kansanvalistaja
* Alma Forstén (s. 2001), jalkapalloilija
* Ann Forstén (1939–2002), paleontologi
* Anna Forstén (1846–1926), oopperalaulaja ja laulupedagogi
* Carl Gustaf Forstén (1802–1856), kenraalimajuri
* Filip Forstén (1852–1932), oopperalaulaja
* Georg August Forstén (1857–1910), professori
* Harri Forsten (s. 1982), salibandyn pelaaja
* Hilkka Norkamo, o.s. Forstén (1910–2004), kuoronjohtaja, kääntäjä, sanoittaja
* Ina Lange, o.s. Forstén (1846–1930), pianisti, kirjailija
* Lennart Forstén (1817–1886), taidemaalari, piirtäjä, runoilija
* Lennart Forstén (1848-1921), Reitkallin puutarhakoulun perustaja ja johtaja
* Mikael Forstén (s. 1969), esteratsastaja ja moottoriurheilija 
* Noora Forstén (s. 1981), esteratsastaja ja rakennuskonserni Lemminkäisen suuromistaja
* Olga Forstén, o.s. Lönnroth (1858–1918), naisten aseman parantaja, kuoron- ja soittokunnanjohtaja
* Petra Forstén (s. 1976), suomalainen kirjailija
* Sven Forsten, oik. *Veikko Sippola* (1909–1987), kommunistipoliitikko
* Torsten Karl Forstén (1855–1927), Suomen eläinsuojeluyhdistyksen perustaja
* Torsten Wilhelm Forstén (1817–1861), runoilija, piirtäjä ja opettaja
* Verner Forsten (1885–1956), kommunistipoliitikko
Arctic Lapland Rally

**Arctic Lapland Rally** (ennen **Tunturiralli**) on Suomessa, Rovaniemellä vuosittain järjestettävä rallin SM-sarjaan kuuluva kansallinen sekä kansainvälinen rallikilpailu. Rallin järjestäjänä toimii Rovaniemen Urheiluautoilijat ry. Ralli ajoittuu yleensä tammikuun viimeiseen viikonvaihteeseen. Arctic Lapland Rally on SM-sarjakauden ensimmäinen kilpailu. Ralli tunnetaan hyvin vaativana keliolosuhteista johtuen. Arctic Lapland Rally on käytännössä ainoa rallin SM-sarjaan kuuluva kilpailu, jossa ajetaan lumella sekä jäällä.

## Historia
Tunturirallia on ajettu vuodesta 1966 lähtien. Ensimmäisen Tunturirallin voitti Kari O. Sohlberg.

Kilpailu on kuulunut rallin EM-sarjaan vuosina 1972-2003.

Vuonna 2021 Arctic Rally järjestettiin kaksi kertaa: SM-sarjan kilpailuna tammikuussa sekä MM-sarjan kilpailuna helmikuussa kun Ruotsin ralli peruuntui. Samana vuonna järjestettiin kaksi MM-kilpailua Suomessa, kun myös Jyväskylässä ajettiin MM-ralli syksyllä.

Vuonna 2023 ajettava rallin 58. kilpailu on viimeinen kerta kun ralli ajetaan tammikuussa ja vuodesta 2024 alkaen kilpailu ajetaan helmikuussa. Vuoden 2025 kilpailu ajettiin tammi-helmikuun vaihteessa. Vuonna 2026 ralli ajetaan jälleen tammikuussa.

## Voittajat

## Ehdolla rallin MM-sarjaan
Arctic Lapland Rally oli ehdolla vuoden 2011 rallin maailmanmestaruussarjaan. Rallin MM-sarjaa promotoivan ISC:n toimitusjohtaja Simon Long ja hallituksen puheenjohtaja Neil Duncanson olivat katsomassa Rovaniemellä Arctic Lapland Rallyä tammikuussa 2010 ja he olivat päättämässä rallin MM-sarjaa vuodelle 2011. Mikäli Arctic Lapland Rally olisi valittu rallin MM-sarjaan olisi siitä tullut toinen Suomessa ajettava rallin MM-sarjan osakilpailu Suomen rallin lisäksi. On myös mahdollista, että rallin MM-sarjan osakilpailujen määrää kasvatettaisiin 12:sta 14:ään osakilpailuun, jolloin Arctic Lapland Rallyn mahdollisuudet MM-sarjaan paranisivat.

## Arctic Lapland Rallyssä ajaneet F1-autoilijat
* Leo Kinnunen
* Keijo Rosberg
* Jyrki Järvilehto
* Mika Salo
* Mika Häkkinen
* Kimi Räikkönen
* Heikki Kovalainen
* Valtteri Bottas

## Muuta
7. tammikuuta 2009 ilmestyneen Lapin Kansan verkkolehden mukaan Arctic Lapland Rallyyn yritettiin myös saada saksalainen seitsemänkertainen Formula Ykkösten maailmanmestari Michael Schumacher. Lopulta Schumacher ei kuitenkaan osallistunut Arctic Lapland Rallyyn.

## Lähteet

## Aiheesta muualla

* Arctic Lapland Rallyn viralliset sivut 
* Rallin SM-sarjan verkkosivut
Hetekuirisammal

**Hetekuirisammal** (*Calliergon giganteum*) on melko yleinen pohjoisen pallonpuoliskon tundralla kasvava sammal. Hetekuirisammal kuuluu väkäsammalten heimoon ja *[[Calliergon]]*-sukuun.

## Ulkonäkö ja koko

Hetekuirisammal on väriltään ruskea, ja sen varsissa on paljon pieniä lehtiä. Kasvi ei kuki. Hetekuirisammal on erittäin hidaskasvuinen, sillä se kasvaa ainoastaan senttimetrin vuodessa. Sen sijaan kasvi on pitkäikäinen, sillä se voi elää kuudesta yhdeksään vuotta. Kasvin lehdet elävät neljävuotiaiksi. Kasvaessaan hetekuirisammal varastoi ravinteita, että keväällä uudet lehdet voivat kasvaa nopeasti. Hidaskasvuisuus ja pitkäikäisyys saattavat johtua tundran kylmyydestä ja lyhyestä kasvukaudesta.

## Elinympäristö

Hetekuirisammal kasvaa tundralla, jossa on talvisin ankarat pakkaset ja pimeää. Kesälläkään lämpötila ei usein nouse yli 10 asteeseen. Kesät ovat myös pilvisiä, jonka vuoksi kasvi saa vain vähän auringonvaloa. Tundralla ei myöskään juurikaan sada ja ravinteista on puutetta. Hetekuirisammal kasvaa tundralla sijaitsevien kirkasvetisten järvien pohjissa ja soiden ympäristössä. Veden alla kasvaessaan kasvi on suojassa kylmyydeltä ja kuivuudelta.

## Käyttö

Muuttavat eläimet, kuten linnut, käyttävät hetekuirisammalta ravintonaan.

## Lähteet

## Aiheesta muualla
*ITIS: Calliergon giganteum
Maastohiihdon maailmancup 1997–1998

**Maastohiihdon maailmancup 1997–1998** oli historian 19. virallinen maastohiihdon maailmancup-kausi. Se alkoi Beitostölenistä 22. marraskuuta 1997 ja päättyi Oslossa 14. maaliskuuta 1998. Miesten kokonaiscupin voitti norjalainen Thomas Alsgaard, naisten puolella voittoon ylsi venäläinen Larisa Lazutina.

## Loppupisteet
### Miesten kokonaiscup

### Naisten kokonaiscup

## Lähteet
* Tulokset FIS:n tietokannassa 
* Miesten maailmancup-pisteet FIS:n tietokannassa 
* Naisten maailmancup-pisteet FIS:n tietokannassa
Witold Pilecki

**Witold Pilecki** (13. toukokuuta 1901 Aunus, Venäjä – 25. toukokuuta 1948 Varsova, Puola) oli puolalainen vastarintataistelija ja sotilas. 

Vuonna 1939 marraskuussa Pilecki perusti yhdessä useiden Puolan armeijan upseereiden ja siviilien kanssa maanalaisen sotilaallisen vastarintaryhmittymän nimeltä *Tajna Armia Polska* (TAP), eli Puolan salainen armeija.

Kun Puolan vastarintaliike sai tietää, että saksalaiset tekivät uutta vankileiriä, Pilecki ehdotti että hän soluttautuisi leirille, jotta voisi kerätä sieltä tietoja ja järjestää vastarintaa. Pilecki pidätettiin syyskuussa 1940, kun hän esiintyi vastarintaliikkeen jäsen Tomasz Serafinskina. Pilecki päätyi Auschwitzin vankileirille.

Leirillä Pileckin armeijan nimeksi tuli *Zwiazek organizacji wojskowych*, sotilaallisten organisaatioiden liitto, ZOW. Pilecki halusi lähettää tietoa Auschwitzista ja Birkenausta maailmalle. Hän onnistui rakentamaan radiolähettimen, joka oli toiminnassa puoli vuotta. Organisaation tarkoitus Auschwitzissa oli hankkia uutisia organisaation jäsenille ulkopuolelta, hankkia ruokaa ja muita tarvikkeita sekä lähettää raportteja ulkopuolelle. Yksi organisaation päätavoitteista oli myös kerätä ryhmä, joka olisi tarvittaessa valmis aseelliseen kapinaan ja valtaamaan leirin. Vaikka ryhmä oli Pileckin mukaan valmis valtaamaan leirin, se ei saanut ulkopuolelta tukea.

Pilecki pakeni Auschwitzista 26. huhtikuuta 1943 kahden muun vangin kanssa hankkimalla yövuoron leipomosta. Pakoa varten he olivat saaneet kopion leipomon takaoven avaimesta ja he olivat keksineet miten oven edessä ollut salpa saadaan pois. Mukanaan heillä oli myös siviilivaatteiden lisäksi sinihappoampullit kiinni jäämisen varalle.

Paettuaan Auschwitzista Pilecki toimi Puolan Kotiarmeijan tiedustelijana sekä osallistui Varsovan kansannousuun vuonna 1944.

Puolan kommunistihallinto vangitsi Pileckin länsimaiden vakoojana ja hänet teloitettiin vuonna 1948 Puolan pakolaishallitukselle työskentelemisestä. Pilecki oli kuollessaan 47-vuotias. 

Hänen lapsensa saivat tietää vasta 1990-luvulla, että heidän isänsä oli sankari. Ennen sitä he olivat luulleet häntä valtion viholliseksi. Witoldin tarina on usein jäänyt pois kaikista muista paitsi Puolan historiankirjoista. Vasta viime vuosina hänen tarinansa on alkanut tulla tunnetuksi muualla Euroopassa. 

Ruotsalaisen power metal -yhtye Sabatonin albumilla *[[Heroes (Sabatonin albumi)|Heroes]]* oleva kappale "Inmate 4859" kertoo Pileckistä.

## Lähteet

* Tieteen kuvalehden Historia-lehti 5/2008
*Vapaaehtoisena Auschwitziin: vastarintaliikkeen soluttautujan uskomaton tarina (Suom. 2016)
*Mies joka murtautui Auchwitziin kirja kirjoittanut: Jack Fairweather (Suom. 2021)
Mk 84

**Mk 84** on yhdysvaltalainen sirpalepommi. Pommi otettiin käyttöön 1960-luvulla Vietnamin sodan aikana. Pommista tuli yleisesti käytetty raskas lentopommi. Pommin pituus on 3280 mm ja halkaisija 458 mm. Sen nimellispaino on 925 kg (eli 2&nbsp;039 naulaa; toisen lähteen mukaan 1&nbsp;970 naulaa). Pommin todellinen paino vaihtelee jonkin verran käytetyn sytyttimen ja siivekkeiden mukaan. Pommin latauksena on 429 kiloa tritonaalia. Pommin yksikköhinta on 3&nbsp;100 Yhdysvaltain dollaria.

Reutersin mukaan Yhdysvallat on toimittanut 14&nbsp;000 Mk 84 -pommia Israeliin kesäkuun 2024 loppupuolelle tultaessa, meneillään olevan Israelin ja Palestiinan valtion Gazan kaistalla toimivan islamilaisen vastarintajärjestö Hamasin välisen Gazan sodan (2023–) aikana.
 
## Lähteet
Bed of Nails

**Bed of Nails** on Alice Cooperin kappale vuodelta 1989. Se oli Trash-albumin toinen singlevalinta. Kappale ei menestynyt kuitenkaan yhtä hyvin kuin "Poison", hänen edellinen hittinsä. Suomessa se nousi virallisen singlelistan sijalle 4. Sen ovat säveltäneet Alice Cooper, Desmond Child ja Diane Warren. Sen kesto on 4:20, ja se on albumin kuudes kappale.

Children of Bodom on tehnyt kappaleesta cover-version, joka löytyy vuonna 2009 julkaistulta albumilta Skeletons in the Closet.

## Lähteet
Hudson Bay (kaupunki)

**Hudson Bay** on vuonna 1946 perustettu kaupunki Saskatchewanin provinssissa Kanadassa. Kaupungin aiemmat nimet ovat Etomami vuodelta 1907 ja Hudson Bay Junction vuodelta 1909. Kaupungin väkiluku on 1&nbsp;646 asukasta (2006).

## Historia
Vuonna 1757 turkiskauppapaikka perustettiin Hudson Bayn alueelle Red Deer Riverin rannalle. Kauppapaikan rauniot sijaitsevat lähellä Erwoodin kylää. Vuonna 1790 North West Company perusti oman kauppapaikkansa Etomami Riverin suulle. Sitä vastapäätä joen toisella rannalla on ilmeisesti sijainnut myös South Companyn kauppapaikka, joka selittäisi alueelta löytyvät rauniot.

Kauppapaikan ympärille kehittyi asutuspaikka, joka kasvoi kunnes heinäkuussa 1907 paikalle haluttiin perustaa kylä nimeltä Etomami. Etomami on alkuperäisasukkaiden kieltä ja tarkoittaa *paikka, jossa kolme jokea yhtyy*. Kylän virallinen perustaminen vaati kuitenkin, että asutus käsittäisi vähintään viisitoista asuttua taloutta. Elokuuhun mennessä asukasluettelo oli koottu ja kylä muodostettiin virallisesti. Ensimmäiseksi johtajaksi valittiin B.&nbsp;F.&nbsp;Noble. Samalla perustettiin Churchill Streetille kylän postitoimisto. Kylän nimi vaihtui jo 1909, jolloin Canadian Northern Railway perusti kylään rautatieaseman nimeltä Hudson Bay Junction, ja kylä nimettiin sen mukaan.

Huolimatta vaikeista ajoista kylä jatkoi kehitystään ja kasvuaan, kunnes se vuonna 1946 muutettiin kaupungiksi. Ensimmäinen kaupunginvaltuuston kokous pidettiin seuraavana vuonna, ja valtuusto päätti muuttaa kaupungin nimen nykyiseen asuunsa. Vuonna 1958 kaupunginvaltuuston päätöksellä kaupungin aikavyöhykettä vaihdettiin Mountain Standard Time -aikavyöhykkeelle, mutta alle kahden kuukauden kuluttua aikavyöhykkeen vaihto kumottiin ja kaupunki palasi takaisin Central Standard Time -aikavyöhykkeelle.

Nykyään Hudson Bayn rautatieasema on edelleen tärkeä rautateiden risteysasema. Siellä Canadian National Railwayn omistamasta itä–länsisuuntaisesta radasta haarautuu sivurata pohjoiseen kohti The Pas'n kaupunkia Manitobassa. Hudson Bay on myös valtateiden risteyskohta. 

## Koulutus
Kaupungissa on kaksi julkista koulua.

### Stewart Hawken koulu
Stewart Hawken koulu on tarkoitettu esikouluikäisille sekä 1.–6. vuosiluokkien perusasteen opiskelijoille. Koulun ainevalikoima on laaja, ja se tarjoaa myös kattavia ranskan kielen kursseja. Koululla on oma voimistelusali sekä tietokonelaboratorio. Koulu voi ottaa kerrallaan 450 oppilasta, ja rohkaisee myös vanhempia osallistumaan koulun vapaaehtoistoimintaan.

### Hudson Bay Composite High School
Hudson Bay Composite High School on 7.–12. vuosiluokkien yläkoulu, joka tarjoaa tavallisen akateemisen kurssitarjonnan lisäksi useita valinnaisia oppiaineita. 

### Cumberland Community College
Cumberland Community Collegella on kaupungissa sivutoimipiste, jossa toimii koordinaattorin lisäksi päteviä ohjaajia. 

## Lähteet
Klaus Kröll

**Klaus Kröll** (s. 24. huhtikuuta 1980 Öblarn, Steiermark, Itävalta) on itävaltalainen alppihiihtäjä, joka on erikoistunut syöksylaskuun ja supersuurpujotteluun.

Kröll voitti junioreiden MM-kilpailuissa 1999 kultaa syöksylaskussa sekä 2000 kultaa supersuurpujottelussa ja hopeaa syöksylaskussa. Torinon olympialaisissa 2006 hän oli syöksylaskussa 22:s. Val d'Isèren MM-kilpailuissa 2009 hän sijoittui sekä syöksylaskussa että supersuurpujottelussa kymmenenneksi. Vancouverin olympialaisissa 2010 hän oli syöksylaskussa yhdeksäs ja Garmisch-Partenkirchenin MM-kilpailuissa 2011 samassa lajissa yhdestoista. Schladmingin MM-kilpailuissa 2013 hän sijoittui syöksylaskussa neljänneksi. Sotšin olympialaisissa 2014 hän oli syöksylaskussa 22:s.
 
Maailmancupissa Kröll saavutti ensimmäisen palkintosijansa oltuaan toinen Val d'Iseren syöksylaskussa 14. joulukuuta 2002. Ensimmäisen voittonsa hän sai Kitzbühelin supersuurpujottelussa 23. tammikuuta 2009. Kaudella 2011–2012 hän voitti syöksylaskun kokonaiskilpailun.

## Maailmancupin palkintosijat
*Syöksylasku
**Kausi 2002–2003: Val d'Isere toinen
**Kausi 2005–2006: Garmisch-Partenkirchen toinen
**Kausi 2007–2008: Kvitfjell kolmas
**Kausi 2008–2009: Bormio toinen, Kitzbühel kolmas, Kvitfjell voitto; syöksycupin kokonaispisteissä toinen 
**Kausi 2009–2010: Kvitfjell kolmas
**Kausi 2010–2011: Wengen voitto, Chamonix kolmas, Kvitfjell toinen; syöksycupin kokonaispisteissä kolmas
**Kausi 2011–2012: Beaver Creek kolmas, Bormio kolmas, Kitzbühel kolmas, Chamonix voitto, Kvitfjell voitto; syöksycupin voitto
**Kausi 2012–2013: Lake Louise kolmas, Wengen toinen, Garmisch-Partenkirchen kolmas, Kvitfjell kolmas; syöksycupin kokonaispisteissä toinen 
**Kausi 2013–2014: Lake Louise toinen
**Kausi 2015–2016: Wengen kolmas
*Supersuurpujottelu
**Kausi 2008–2009: Kitzbühel voitto
**Kausi 2010–2011: Kvitfjell toinen
**Kausi 2011–2012: Kvitfjell voitto; supersuurpujottelucupin kokonaispisteissä viides
*Maailmancupin kokonaiskilpailu
**Kausi 2010–2011: kymmenes
**Kausi 2011–2012: seitsemäs

## Lähteet
*

### Viitteet

## Aiheesta muualla
*Virallinen sivusto
Kalvakkarahkasammal

**Kalvakkarahkasammal** tai **kalvasrahkasammal** (*Sphagnum papillosum*) on sammallaji, joka kuuluu *[[Sphagnaceae]]*-heimoon ja rahkasammalten sukuun. Kalvakkarahkasammalen varsi kasvaa pituutta alimpien varrenosien kuollessa. Muiden rahkasammalten tavoin kalvakkarahkasammal imee koko pinnallaan vettä, minkä ansiosta kasvi tuntuu hyvin märältä useasti.

## Ulkonäkö ja koko
Kalvakkarahkasammal on kookas (10–20 cm), möyheä ja väriltään ruskeanvihreä sekä hieman kiiltävä. Siinä ei ole punaista väriä. Sillä on kaksi ulospäinsuuntautunutta ja kaksi tai kolme varrenmyötäistä haaraa.

## Elinympäristö
Kalvakkarahkasammal kasvaa karujen nevojen välipinnoilla. Se on kalvakkanevojen tyyppilaji.

## Levinneisyys
Kalvakkarahkasammalta tavataan yleisesti koko Suomessa.

Pohjois-Amerikassa kasvia tavataan mantereen itä- ja länsirannikoilta sekä Suurten järvien alueelta. Kiinassa kasvi elää maan koillisosassa, Venäjän ja Pohjois-Korean rajojen läheisyydessä.

## Lähteet

## Aiheesta muualla
* ITIS: ''Sphagnum papillosum''
Divaani

**Divaani** on sohvan kaltainen huonekalu, jossa oleillaan makaavassa asennossa. Varsinkin antiikin aikoina ruokailu ja seurustelu tapahtui makuuasennossa, ja divaani oli huonekalu, joka suunniteltiin tämän käytännön sanelemana. Huonekalun *devan*-sanasta johdettu nimi juontuu persian runokokoelmaa tarkoittavasta sanasta. Yksi kyseisen huonekalun käyttötarkoitus olikin mahdollistaa runojen luku maaten. Divaanissa on usein hieman korotettu pääty, joka helpottaa makuulta tapahtuvaa juomista ja nielemistä.

## Lähteet
Säännöstely (hyödykkeet)

**Säännöstely** tarkoittaa valtiovallan toimenpiteitä, joilla vaikutetaan niukkojen hyödykkeiden saatavuuteen ja hintatasoon poikkeusoloissa. Säännöstely voi kohdistua esimerkiksi polttoaineisiin, nautintoaineisiin, kuten kahviin, sokeriin sekä alkoholijuomiin, ja elintarvikkeisiin sekä muihin kulutustavaroihin sekä tuontitavaroihin.

## Katso myös
* Elintarvikkeiden säännöstely Suomessa toisen maailmansodan aikana
* Musta pörssi
* Ostokortti

## Aiheesta muualla

*Pula-ajan säännöstelyä ja korvikkeita, Ylen Elävä arkisto
Sairaalan syke

**Sairaalan syke** voi tarkoittaa jotakin seuraavista:

* Sairaalan syke, suomalainen televisiosarja
* Sairaalan syke, yhdysvaltalainen televisiosarja
Juicy Salif

**Juicy Salif** on Philippe Starckin vuonna 1990 Alessille suunnittelema sitruspuserrin. Se on tunnettu omalaatuisesta muotoilustaan. Esine on tunnettu myös siitä, että sitä ei yleensä käytetä alkuperäisessä tarkoituksessaan, sillä sanotaan, että Juicy Salifin ”jalat” eivät kestä sitrushedelmien pusertamisesta aiheutuvaa painamista, ja siksi sitä pidetään lähinnä koriste-esineenä. Alkuperäinen Juicy Salif on krominvärinen, mutta siitä on olemassa rajallisia määriä myös kullanvärisiä yksilöitä.
Säännöstely (täsmennyssivu)

**Säännöstely** voi tarkoittaa esimerkiksi:
* Hyödykkeiden säännöstelyä
* Syntyvyyden säännöstelyä
* Vesistön säännöstelyä

## Katso myös
*Sääntely
Tatit (kansa)

**Tatit** (tatiksi *tat*) on useista iranilaista kieltä puhuvista etnisistä ryhmistä käytetty nimitys.

Iranissa tateja arvioidaan olevan noin 300&nbsp;000 henkeä. He asuvat erillisinä ryhminä Iranin ylängön luoteisosassa, Teheranin ja Qazvinin kaupunkien välillä, Talikanin vuoristoseudulla sekä Zohran tasangolla. Kieleltään ja kulttuuriltaan Iranin tatit eivät juurikaan poikkea persialaisista.

Entisessä Neuvostoliitossa on useita tatin kieltä puhuvia ryhmiä, jotka eroavat toisistaan uskonnon mukaan. Tatin kieli jakautuu etelä- ja pohjoismurteisiin, jotka ovat vain vaivoin toistensa puhujien ymmärrettävissä. 

Tatin etelämurretta puhuvat Azerbaidžanissa asuvat islamia tunnustavat muslimitatit sekä Armenian kirkkoon kuuluvat armenialaistatit. Vuoden 1989 väestönlaskennan mukaan tateja oli Azerbaidžanissa 10&nbsp;200 henkeä. Azerbaidžanin tatit ovat pitkälti sulautuneet azereihin ja puhuvat toisena kielenään azeria sekä usein myös venäjää, lezgiä tai armeniaa.

Pohjoismurretta puhuvat Dagestanissa, Kabardi-Balkariassa ja muualla Pohjois-Kaukasiassa asuvat juutalaisuutta tunnustavat tatit eli vuoristojuutalaiset. Pohjoismurteeseen perustuva tatin kirjakieli on yksi Dagestanin virallisista kirjakielistä. Dagestanissa ja Pohjois-Kaukasiassa asuvien tatin puhujien toinen kieli on venäjä ja kolmantena kielenä voi olla joku paikallisista kielistä.

Vuoden 1989 väestönlaskennan mukaan Venäjällä asui 19&nbsp;400 tatia ja 11&nbsp;300 vuoristojuutalaista. Dagestanissa tateja oli 12&nbsp;900 henkeä, vuoristojuutalaisia 3&nbsp;600 ja muita juutalaisia 9&nbsp;400 (jälkimmäiseen lukuun voi sisältyä myös tatin puhujia). Kabardi-Balkariassa vuoristojuutalaisia oli 3&nbsp;200 henkeä, tateja 1&nbsp;900 ja juutalaisia 1&nbsp;700. 

Vuoden 2002 väestönlaskennan mukaan Venäjällä oli enää 3&nbsp;400 vuoristojuutalaista ja 2&nbsp;300 tatia. Dagestanissa tateja oli enää 825 henkeä. Väestömäärän romahtamista selittää tatia puhuvien juutalaisten muutto Israeliin.

## Lähteet
Navahrudak

**Navahrudak** () eli **Novogrudok** (; , ) on historiallinen kaupunki läntisellä Valko-Venäjällä Hrodnan alueella. Sen perustamisajankohdaksi mainitaan usein vuosi 1116, ja historiallisissa asiakirjoissa kaupunki mainitaan ensi kerran vuonna 1252 (toisen tiedon mukaan jo 1044).

Vuoden 2009 väestönlaskennan aikaan kaupungin asukasluku oli 29&nbsp;336.

## Asukasluvun kehitys


Kuva: Navahradak_-_Rekanstrukcyja_(Viktar_Staščaniuk)_3.jpg|Näkemys historiallisesta Navahrudakin linnoituksesta aikoinaan.
Kuva: Navahradak - Ruiny zamka - Panarama.jpg|Navahrudakin linnoituksen raunioita nykykaupungin keskustassa.
Kuva: Parish Catholic Church in Navahradak.JPG|Navahrudakin katolinen kirkko.
Kuva:Новогрудок Борисоглебская церковь.jpg|Ortodoksinen kirkko.
Kuva:Navahrudak8.JPG|Kaupungin pientaloaluetta.


## Lähteet

## Aiheesta muualla

* Kaupungin kuvaus - bycity.org 
* Kaupungin kartta bycity.org 
* Kaupunkiin sijoittunut portaali Novogrudok 
* Hrodnan alueen viralliset sivut Navahrudakin piiristä region.grodno.by  
* Tietoa kaupungista Belarusguide 
* Valkovenäläinen sääennuste Navahrudakiin pogoda.by 
* Valokuvia kaupungista Radzima.org
Udit

**Udit** (udiksi *udi* tai *uti*) ovat kaukasialaista udin kieltä puhuva kansa Taka-Kaukasiassa Azerbaidžanissa ja Georgiassa sekä Venäjällä. Perinteinen uskonto on armenialainen tai ortodoksinen kristinusko.

## Asuinalueet ja lukumäärä
Neuvostoliiton vuoden 1989 väestönlaskennan mukaan udeja oli 7971 henkeä. Azerbaidžanin Qəbələn piirin Nicin kylässä arvioitiin vuonna 2002 asuvan yli 4&nbsp;500 udia. 1990-luvulla udien määrä Azerbaidžanin Vartašenin eli Oğuzin kaupungissa ja Georgian Qvarelin piirin Oktomberin (nykyään Zinobiani) kylässä väheni voimakkaasti ja on enää muutamia kymmeniä henkilöitä. Huomattava osa udeista on muuttanut Azerbaidžanista Venäjälle Krasnodarin aluepiiriin ja Rostovin alueelle sekä muihin entisen Neuvostoliiton tasavaltoihin. Venäjällä oli vuoden 2002 väestönlaskennan mukaan 3&nbsp;700 udia.

## Etninen historia
Udien esi-isiä ovat Kaukasian Albaniassa asuneet *utit*, jotka mainitaan jo antiikin kirjailijoiden teoksissa. Kaukasian Albanian valtionuskontona oli kristinusko, jonka levittämistä varten laadittiin vuoden 430 tienoilla erityinen aramealaiseen ja kreikkalaiseen aakkostoon perustunut kirjoitusjärjestelmä.

Turkkilaisten kansojen vaellettua itä-Kaukasiaan osa udeista kääntyi muslimeiksi ja sulautui azereihin, kun taas Armenian kirkkoon kuuluneet assimiloituivat pääosin armenialaisiin. Udin kieli ja kulttuuri säilyi Georgian kirkkoon kuuluneiden ortodoksien keskuudessa. Armenian kirkkoon kuuluneet käyttivät kirjakielenään armeniaa, ortodokseilla kirkon kielenä oli georgia, jota he eivät ymmärtäneet. Nykyään udit osaavat azeria, venäjää, georgiaa tai armeniaa.

## Perinteinen kulttuuri
Perinteisiä elinkeinoja ovat keinokasteluun perustunut maanviljely, silkinviljely, vähemmässä määrin karjanhoito ja Georgiassa viininviljely. Käsityöammateista tärkein oli savenvalanta. Kylät sijaitsivat vuorten juurella, vapaasti sijoiteltuihin taloihin kuului aidan tai kivimuurin ympäröimä piha ja hedelmätarha. Yksikerroksisten kivestä tai tiilestä rakennettujen asuinrakennusten keskellä oli avoin tulisija. Ullakkoa käytettiin hedelmien kuivaamiseen ja säilytykseen. 

Ruokavalio perustui etupäässä kasviksiin. Leipää leivottiin vehnäjauhoista. Huomattava merkitys oli erilaisilla pilahveilla ja maitotuotteilla. Liharuokia valmistettiin juhlia varten. Vaatetus oli 1800-luvun lopulla samanlainen kuin Karabahin armenialaisilla.

1800-luvulla yleisin perhemuoto oli ydinperhe. Patriarkaalisia suurperheitä oli lähinnä Nicissä. Avioliitot olivat tiukan eksogamisia: sukulaisten väliset avioliitot oli kielletty 7. polveen saakka. Armenialaisten sekä nykyään venäläisten, ukrainalaisten ja georgialaisten kanssa solmitut seka-avioliitot ovat yleisiä. Perinteisiä uskomuksia ovat kristinuskon pyhimysten ja pyhien paikkojen, auringon, kuun, esi-isien ja kotilieden palvonta. Suullinen kansanperinne ja -musiikki on assimiloitumisen takia säilynyt huonosti.

## Nykytilanne
Nykyään udien kansallinen itsetunto on voimistumassa ja kieltä ja kulttuuria pyritään elvyttämään.

## Lähteet
Kuningasfregattilintu

**Kuningasfregattilintu** eli **kuningaskaappari** (*Fregata minor*) on suurikokoinen fregattilintujen heimoon kuuluva merilintu.

## Koko ja ulkonäkö
Kuningasfregattilintu on haarapyrstöinen. Sen siivet ovat pitkät ja kapeat. Lintu kasvaa noin metrin mittaiseksi, naaras jopa hieman koirasta isommaksi. Sukupuolet ovat erinäköiset Koiraan tunnistaa pesimäaikana punaisesta kaulapussista. Naaraan rinta on valkoinen. Linnun nokka on pitkä ja koukkumainen.

## Levinneisyys
Lintua tavataan laajalti trooppisilla merialueilla, etenkin Tyynellämerellä ja Intian valtamerellä. Atlantilla lintua voidaan tavata Brasilian edustalla. Kuningasfregattilintu on osaksi muuttolintu.

## Elinympäristö
Lintu elää rannikoilla. Nimensä mukaisesti se voi ahdistella merilintuja ja kaapata näiden pudottaman ruuan. Ne pyydystävät myös itse kalaa vedenpinnalta. Pesiminen tapahtuu yhdyskunnissa, enimmäkseen saaristoissa. Pesä on matala risukasa pensastossa tai matalien puiden oksilla.

## Lähteet
Thug Brothers

**Thug Brothers** on Young Noblen ja Layzie Bonen albumi, joka julkaistiin 7. helmikuuta 2006.

## Kappaleet
#
#
#
#
#
#
#
#
#
#
#
#
#
#

## Lähteet
Viuhkakerttulit

**Viuhkakerttulit** (*Myioborus*) on kerttuleiden heimoon kuuluva lintusuku. Sukuun kuuluu BirdLife Suomen luokituksen mukaan 12 lajia.

## Viuhkakerttuleihin (''Myioborus'') kuuluvia lajeja
* Andienviuhkakerttuli (*Myioborus melanocephalus*)
* Huppuviuhkakerttuli (*Myioborus miniatus*)
* Keltapääkerttuli (*Myioborus ornatus*)
* Keltarillikerttuli (*Myioborus pariae*)
* Kolumbianviuhkakerttuli (*Myioborus flavivertex*)
* Loistoviuhkakerttuli (*Myioborus pictus*)
* Nokiviuhkakerttuli (*Myioborus brunniceps*)
* Suruvyökerttuli (*Myioborus torquatus*)
* Tepuinviuhkakerttuli (*Myioborus castaneocapilla*)
* Valkonaamakerttuli (*Myioborus albifacies*)
* Valkorillikerttuli (*Myioborus albifrons*)
* Venezuelanviuhkakerttuli (*Myioborus cardonai*)

## Lähteet

## Aiheesta muualla
*ITIS: Myioborus
Layzie Bone

**Steven Howse** (s. 20. lokakuuta 1975 Cleveland, Ohio) on yhdysvaltalainen rap-artisti. Hänet tunnetaan paremmin nimellä **Layzie Bone**. Hän on rap-yhtyeiden Bone Thugs-N-Harmony ja Bone Brothers jäsen.

## Nuoruus

Hän kävi koulua Franklin D. Roosevelt Junior High Schoolia Bryon McCane (Bizzy Bone), Anthony Henderson (Krayzie Bone), Charles Shruggs (Wish Bone) ja isoveljensä Stanley Howse (Flesh-n-Bone) kanssa. He kutsuivat itseään nimellä "The Bandaid Boys" ja lauloivat rap-musiikkia koulun käytävillä. Myöhemmin he menivät Lincoln West High Schooliin yhdessä. Sinä aikana he rupesivat tekemään musiikkia tosissaan.

## Ura

Kaikki muut, paitsi Flesh-N-Bone, perustivat yhtyeen B.O.N.E. Enterpri$e ja tekivät albumin *Faces of Death* Krayzien isän studiolla. Vuonna 1993 he rupesivat tekemään työtä Eazy-E:n ja hänen levy-yhtiön Ruthless Recordsin kanssa. Silloin heitä ruvettiin kutsumaan nimellä Bone Thugs-N-Harmony.

## Sooloura ja Mo Thugs

Soolourallaan hän toimi Mo Thug Family levy-yhtiön alaisuudessa ja teki muutaman albumin nimellä **L-Bruna**. Hän myös teki albumeita Bizzy Bonen kanssa yhtyeellä nimeltä Bone Brothers.

## Diskografia

* 
* 
*  (Young Noblen kanssa)
* 
* 
* 
* 
* 
* 

## Lähteet
Kauhajärvi (Kauhajoki)

**Kauhajärvi** on kylä Kauhajoen eteläosassa. Kylän läpi, Kauhajoelta Honkajoelle kulkee pohjois-eteläsuunnassa kantatie 44.  Kylässä sijaitsee Kauhajärvi-niminen järvi, josta saa alkunsa Kyrönjokeen laskeva Kauhajoki.

Kauhajärveltä on matkaa Kauhajoen keskustaan 27,5 kilometriä, Honkajoelle 27,6 kilometriä, Perä-Hyyppään 8,2 kilometriä, Hyyppään 15,5 kilometriä, Nummijärvelle 18,2 kilometriä ja Isojoelle 28,3 kilometriä.

Kauhajärvellä on oma vuonna 1951 valmistunut kyläkirkko Kauhajärven kirkko ja hautausmaa. Vuonna 1952 kylään valmistui Kauhajärven maa- ja kotitalousseuran seuraintalo Tapiola, johon Kauhajärven asukkaat alun perin kokoontuivat harrastamaan ja päättämään kylän asioista. Tapiolassa järjestettiin 1970-luvulla tansseja.

## Lähteet

## Aiheesta muualla

*Kauhajärven maa- ja kotitalousseuran seuraintalo Tapiola
Pal

**Pal** (8. kesäkuuta 1940 Hollywood, Kalifornia – 1958) oli yhdysvaltalainen collie, joka nähtiin alkuperäisessä Lassie-elokuvassa ''Lassie palaa kotiin'' nimihahmon roolissa sekä sen viidessä jatko-osassa. Lisäksi se esiintyi vielä kahdessa jaksossa ''Lassie''-televisiosarjassa. Pal oli uros, vaikka kuvitteellinen Lassie-hahmo onkin narttu. Vuonna 1957 Pal sokeutui ja kuuroutui. Se kuoli vajaan vuoden päästä 18-vuotiaana, jolloin se polttohaudattiin.

## Lähteet

## Aiheesta muualla

*
Elina Kettunen

**Elina Järvinen** (o.s. **Kettunen**; s. 10. huhtikuuta 1981 Helsinki) on kilpauransa lopettanut suomalainen taitoluistelija. Hän edusti Helsingin Luistelijoita. Häntä valmensivat aiemmin Tiiu Valgemäe ja Susanna Haarala sekä sittemmin Tarja Sipilä ja Jari Malinen.

Järvinen sijoittui yhdenneksitoista sekä MM-kilpailuissa 2001 että olympialaisissa 2002. EM-kilpailuissa hän oli seitsemäs 2001, viides 2002, kymmenes 2003 ja yhdestoista 2005. Junioreiden MM-kilpailuissa hän sijoittui viidenneksi vuonna 2000. 

Järvinen voitti Pohjoismaiden mestaruuden 2004 ja sai hopeaa 2005. SM-kilpailuissa hän saavutti kultaa 2001, hopeaa 2002, 2003 ja 2004 sekä pronssia 2000 ja 2005.

## Lähteet
*Profiili ISU:n sivulla
Ubyhin kieli

**Ubyh** on kaukasialaisten kielten abhaasilais-adygeilaiseen ryhmään kuulunut kuollut kieli. Sitä puhuneet ubyhit asuivat ennen Kaukasian sotaa Mustanmeren itärannikolla lähellä Sotšia. Vuonna 1864 suurin osa ubyheista muutti Turkkiin. Kaukasiaan jääneet ubyhit sulautuivat adygeihin. 

1950-luvulla jäljellä oli muutamia kymmeniä ubyhin puhujia. Kielen viimeinen puhuja Tevfik Esenç kuoli Turkissa 7. lokakuuta 1992. Kielellä ei ollut tunnettua kirjallista standardia.

## Fonologia

### Konsonantit

Lähde:

### Vokaalit
Ubykhissa käytettiin varmasti vain kahta vokaalia, jotka olivat [a] ja [ə]. Muiden vokaalien käytöstä ei ole täyttä varmuutta.

Lähde:

## Sanasto
Sanastossa on lainoja adygen kielestä sekä myöhempiä lainoja turkista.

Lukusanat 1–10 ubykhiksi:

## Lähteet
Anna Frolina

**Anna Aleksejevna Frolina** (o.s. Bulygina , s. 11. tammikuuta 1984 Salehard, Tjumenin alue, Venäjän SFNT, Neuvostoliitto) on venäläissyntyinen eteläkorealainen ampumahiihtäjä.

Bulygina aloitti ampumahiihdon harrastamisen vuonna 2001. Hän saavutti junioreiden MM-kilpailuissa kultaa takaa-ajossa 2005 sekä viestissä 2003 ja 2005. Hopeaa hän sai sprintissä 2002, 2003 ja 2005 sekä pronssia takaa-ajossa 2003. EM-kilpailujen juniorisarjassa hän sai 2005 kultaa sprintissä ja pronssia takaa-ajossa.

Aikuisten MM-kilpailuihin Bulygina osallistui ensimmäisen kerran Anterselvassa 2007. Pyeongchangin MM-kilpailuissa 2009 hän hiihti toisen osuuden kultaa voittaneessa Venäjän naisten viestijoukkueessa. Sprintissä hän sijoittui neljänneksi. Vancouverin olympialaisissa 2010 hän oli sprinttikilpailussa neljäs ja takaa-ajossa kuudes.

Bulygina kilpaili maailmancupissa ensimmäisen kerran Oberhofissa 2006. Ensimmäisen voittonsa – ja toistaiseksi ainoan palkintokorokepaikkansa – hän saavutti Anterselvan takaa-ajokilpailussa 24. tammikuuta 2009. 

Hän sai rulla-ampumahiihdon MM-kilpailuissa hopeaa takaa-ajokilpailussa 2013. Lisäksi Frolina sai mm-hopeaa Otepään vuoden 2016 kesäampumahiihdon maailmanmestaruuskilpailuiden pikakilpailusta sekä mm-pronssia takaa-ajosta.

Frolina siirtyi Etelä-Korean maajoukkueeseen vuonna 2015, sillä hän ei enää mahtunut Venäjän maajoukkueeseen.

## Lähteet
*

## Aiheesta muualla
*Virallinen sivusto
Ylioppilasteatterifestivaali

**Ylioppilasteatterifestivaali** on Ylioppilasteatteriliitto SYTY ry:n vuosittain huhtikuussa järjestämä teatterifestivaali. Festivaali järjestettiin vuonna 2023 jo 42. kerran  ja se kiertää vuosittain eri ylioppilasteatteripaikkakunnilla. Vuonna 2020 festivaali aiottiin järjestää Tampereella, mutta festivaali jouduttiin perumaan koronaviruksen aiheuttamien yhteiskunnallisten rajoitusten takia, vuonna 2021 se järjestettiin online-tapahtumana verkossa koronarajoitusten jatkumisen vuoksi.

Festivaalille osallistuvat yleensä kaikki neljätoista Ylioppilasteatteriliitto SYTY ry:n jäsenteatteria. Jokainen jäsenteatteri esittää festivaalilla yhden tuottamansa näytelmän. Festivaalin järjestää ylioppilasteattereiden valtakunnallinen kattojärjestö, Ylioppilasteatteriliitto SYTY ry, ja festivaalin käytännön järjestelyistä vastaavat kulloisenkin festivaalipaikkakunnan ylioppilasteatterin jäsenet talkoohengessä. Festivaalille osallistuu tyypillisesti noin 200-300 ylioppilasteattereiden jäsentä, joista osa tulee festivaalille esiintymään, osa vain katsomaan muiden teattereiden tarjontaa ja tapaamaan muiden ylioppilasteattereiden jäseniä. Festivaali onkin vuosittain suurin tapahtuma, jossa ylioppilasteattereiden jäsenet kohtaavat toisensa.

Festivaalin esitykset ovat kaikille avoimia.

## Festivaalihistoria

## Improvisaatiokilpailu

Ylioppilasteatterifestivaalin aikana järjestetään myös vuosittainen ylioppilasteattereiden välinen improvisaatiokilpailu, jossa teatterit kilpailevat keskenään improvisaatiotehtävissä. Kilpailu on järjestetty vuodesta 2003 lähtien Rovaniemellä järjestetyillä ylioppilasteatterifestivaaleilla ja kiertopalkintona toimii lasinen veistos.

## Katso myös
* Ylioppilasteatteriliitto SYTY

## Aiheesta muualla
*Festivaalin kotisivut 
*Ylioppilasteatteriliiton kotisivut
Mila Kajas-Virtanen

**Mila Johanna Kajas** (ent. Kajas-Virtanen, s. 30. tammikuuta 1972 Lahti) on kilpauransa lopettanut suomalainen taitoluistelija. Hän edusti Lahden Taitoluistelijoita.

Kajas voitti urallaan neljästi naisten taitoluistelun Suomen mestaruuden vuosina 1991, 1992, 1993 ja 1996.

Kajas edusti Suomea Lillehammerin olympialaisissa 1994 ja oli kilpailussa 12:s. MM-kilpailussa hänen paras saavutuksensa oli 11:s vuonna 1994. Merkittävä onnistuminen tapahtui Pariisissa käydyssä Trophée Lalique -kilpailussa, jossa hän sijoittui toiseksi vuonna 1993. Myöhemmin kilpailusta tuli osa Kansainvälisen luisteluliiton GP-sarjaa.

EM-kilpailuissa Kajas oli kymmenes 1996. Hän luisteli ammattilaisena kansainvälisen Holiday on Ice -organisaation jääshown solistina vuosina 1996–1997.

Kajas oli ensimmäinen suomalaisnainen, joka hallitsi kaikki kolmoishypyt (lukuun ottamatta kolmoisaxelia, jossa pyöritään ilmassa 3,5 kierrosta). Taitoluistelu-uransa jälkeen hän on juossut neljästi maratonin.

Kajas on tehnyt työuransa viestinnän ja markkinoinnin tehtävissä yritysmaailmassa sekä kulttuurin ja urheilun parissa. Nykyisin hän työskentelee viestintäpäällikkönä korkeakoulukentällä.

Vuonna 2017 Urheilutoimittajain Liiton hallitus palkitsi Kajaksen Vuoden tiedottaja -tunnustuksella. Vuosina 2020–2021 hän toimi *[[Kirkko ja kaupunki]]* -lehden vierailevana kolumnistina.

Kajas suoritti ylioppilastutkinnon Salpausselän urheilulukiossa Lahdessa. Kajas on opiskellut Helsingin yliopistossa teologiaa ja uskonnontutkimusta sekä sukupuolentutkimusta.

Kajaksella on kaksi aikuista lasta..

Kesällä 2003 Kajas toimi *[[Suuri seikkailu]]* -televisio-ohjelman kolmannen tuotantokauden juontajana. Syksyllä 2013 hän oli yksi *[[Dancing on Ice]]* -televisio-ohjelman tuomareista. Vuonna 2022 hän palasi vuosien tauon jälkeen luistelijana yleisön eteen *Lumikuningatar*-produktiossa Tampereen Nokia Arenalla, jonka tuotannosta vastasi Tampere-talo. 

## Lähteet
* 

### Viitteet

## Aiheesta muualla

* Yle/Elävä arkisto: Päänahanmetsästäjä Mila Kajas
* Yle-areena helmikuu 2024: Puoli seitsemän Mila Kajas
Psykotrooppisia aineita koskeva yleissopimus

__NOTOC__

**Psykotrooppisia aineita koskeva yleissopimus** on Yhdistyneiden kansakuntien vuonna 1971 laatima kansainvälinen sopimus jonka tarkoituksena on psykoaktiivisten aineiden kuten amfetamiinien, barbituraattien ja psykedeelien kontrollointi. Sopimus tuli voimaan vuonna 1976. 

Sopimus allekirjoitettiin Wienissä 21. helmikuuta 1971. Se määrää tarkat tuonti- ja vientirajoitukset sekä sisältää muita asetuksia, joilla rajoitetaan päihteiden käyttö tutkimuksiin ja lääketieteelliseen käyttöön. Sopimus laadittiin, sillä vuoden 1961 huumausaineyleissopimus ei vielä ollut ehtinyt kieltää useita juuri keksittyjä psykotrooppisia aineita, vaan se koski ainoastaan kannabis-, kokaiini-, ja oopiumijohtoisia päihteitä.

Yleissopimus jakaa aineet neljään luokkaan, joista ensimmäistä koskee tiukimmat rajoitukset ja neljättä väljimmät rajoitukset. Yleissopimus ei määrittele, minkä ominaisuuksien perusteella aineet luokitellaan näihin luokkiin.

## Katso myös
* Luettelo Suomessa huumausainelailla valvottavista aineista (sisältää luettelon myös Psykotrooppisia aineita koskevan yleissopimuksen piiriin kuuluvista aineista)

## Lähteet

## Aiheesta muualla

* International Drug Control Conventions  United Nations Office on Drugs and Crime.
* Convention on Psychotropic Substances, 1971  International Narcotics Control Board.
OOMPH! (albumi)

**OOMPH!** on OOMPH!-yhtyeen esikoisalbumi vuodelta 1992. Se on enemmän EBM-tyylinen levy kuin muut heidän julkaisemansa levyt.

## Kappalelista

# "Mein Herz" ("Minun sydämeni") - 3:55
# "Me Inside You" ("Minä sisälläsi") - 4:59
# "Der Neue Gott" ("Uusi jumala") - 4:42
# "No Heart No Pain" ("Ei sydäntä Ei kipua") - 3:40
# "Breathe" ("Hengittää") - 4:15
# "Gleichschritt" (''Samanasteinen") - 5:39
# "Under Pressure" ("Paineen alla") - 3:58
# "Wir Leben"  ("Me elämme") - 3:21
# "Purple Skin" ("Violetti iho") - 4:20
# "Ich Bin Du" ("Minä olen sinä") - 6:13
# "Der Neue Gott" (CD Bonus) ("Uusi jumala") - 4:38

## Lähteet
Sperm (albumi)

**Sperm** on saksalaisyhtye OOMPH!in toinen studioalbumi. Spermiä pidetään ensimmäisenä Neue Deutsche Härte –tyylilajin albumina.
## Kappaleet
#
#
#
#
#
# 
#
#
#
#
#
#
#
#
#
#

## Lähteet
Wunschkind

**Wunschkind** on OOMPH!in neljäs studioalbumi. Tämä on ainoa OOMPH!:n albumi, jolta ei ole julkaistu singlejä.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
II (Hardlinen albumi)

**II** on yhdysvaltalaisen hardrockyhtye Hardlinen toinen albumi ja se julkaistiin vuonna 2002.

Albumin kiertueella kuvattiin live-DVD ja -CD *[[Live At The Gods Festival 2002]]* The Gods Festivaaleilla Bradfordissa Englannissa, kesäkuussa 2002.

## Albumin nimi
Albumin nimi piti olla alun perin *Hyperspace*, mutta Johnny Gioeli päätti vaihtaa sen yksinkertaisemmaksi *II*.

## Kappaleet
# 
# 
# 
# 
# 
# 
# 
# 
# 
# 
# 
# Only A Night (Bonus-raita Japanin julkaisussa)

## Kokoonpano
* Johnny Gioeli &ndash; laulu
* Josh Ramos &ndash; kitara
* Joey Gioeli &ndash; kitara
* Christopher Maloney &ndash; basso
* Bobby Rock &ndash; rummut
* Michael T. Ross &ndash; koskettimet